hu hu hu de hu hu de hu fr sk hu sv hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu oc hu hu hu hu hu hu hu hu hu hu hu hu hu en hu hu hu hu hu hu hu es hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
Ezek állhatnak a lábfájdalom hátterében - Fájdalomközpont
1015 Bp. Ostrom utca 16. 1149 Bp. Csömöri út 18.
Rendelőnk hétfőtől-péntekig 8:00 - 20:00 között érhető el!
Szerző: Dr. Arnold Dénes Arnold MSc
Ezek állhatnak a lábfájdalom hátterében
Szinte nincs is olyan ember, kinek életét olykor-olykor ne keserítené meg a lábfájdalom. Jó esetben csak egy gyorsan múló panaszról van szó, ám ha hosszabban fennáll a probléma, érdemes utánajárni, vajon mi is áll a hátterében. Hogy mi minden okozhat lábfájdalmat, és hogy lehet orvosolni, arról dr. Arnold Dénes, a Budai FájdalomKözpont főorvosa beszél.
porckopás, gyulladások - ízületi hialuronsav, gyulladáscsökkentő kezelések, szöveti regeneráló kezelések
idegbecsípődés, isiász - gyulladáscsökkentő-fájdalomcsillapító kezelések
Baker ciszta - gyulladáscsökkentő-fájdalomcsillapító kezelések
érszűkület - vérkeringést fokozó kezelések
visszér tágulat - vénás visszaáramlást segítő kezelések
Szerteágazó okok a lábfájdalom hátterében
A gyorsan múló lábfájdalom leggyakrabban izomhúzódásból, izomlázból, zúzódásból származik. Ezek különösebb, komolyabb kezelést nem igényelnek. Amennyiben a kellemetlen érzés hosszabban fennáll, illetve időről-időre visszatér, célszerű szakorvoshoz fordulni, mivel akár súlyosabb betegséget is jelezhet.
A lábfájdalmak további csoportját teszik ki az ízületi/porckopásból származó állapotok. Ezek főleg a térdben lévő porc és a csípőízület kopását (csípőízületi artózis) foglalják magukban, azonban gyakori a boka –lábfej területi elváltozás is
A nagy igénybevételnek kitett testrészeknél nem ritka, amikor a porc szerkezete különböző okok miatt megváltozik és elvékonyodik- pl. jelentős fizikai munka, kor, betegségek, sérülések-, majd az ízületi folyadék mennyisége csökken és a csonton kinövések keletkezhetnek. Ennek következtében az ízületi tok sérül, gyulladásos folyamatok indulnak meg, ami fájdalommal jár. esetleg külsőleg is látható duzzanattal  jár. – mondja dr. Arnold Dénes Arnold, a Budai FájdalomKözpont főorvosa.
Kiket érint: ilyen fájdalmak jellemző megjelenési korosztálya a 40 év felettiek.
Bővebben a porckopás okozta lábfájdalomról itt olvashat.
Akut mozgáskorlátozottságot okozó idegbecsípődéses állapot leggyakrabban porckopás talaján kialakuló lumbágó és isiász formájában jelenik meg. Ilyenkor a gerincoszlopra nehezedő nyomás hatására a porckorongban lévő kocsonyás anyag kitüremkedik, aminek következtében a gerincidegek nyomás alá kerülnek. Isiász esetén a fájdalom provokálható – pl. köhögéssel-, és jellemzően a derék, comb hátsó része, térd külső oldala és a külső boka mentén fut végig. Zsibbadással, nyugalmi panasszal is jár
Kiket érint: ez a fajta fájdalom már a 20as években járóknál is gyakori. Kevés mozgás, számítógép előtt ülés elősegíti a kialakulását.
A lábfájdalom hátterében igen gyakran húzódik meg Baker ciszta. Ekkor túl nagy mennyiségű ízületi folyadék termelődése hatására egy folyadékkal teli ciszta alakul ki a térdhajlatban. Az állapotot általában valamilyen betegség, pl. ízületi gyulladás, sérülés, vagy porckopás következtében jön létre. Az esetek egy részében a Baker ciszta nem okoz különösebb fájdalmat, ám ha jelentkeznek tünetek, akkor térd mögötti – vagy az egész lábban lévő- duzzanat, térdfájdalom, szorítás.
Kiket érint: a Baker ciszta az idősebbeken kívül a 20as-30as korosztályt is érinti.
Lábfájdalom, főleg lábikra fájdalom esetében legtöbben azonnal érszűkületre gondolnak. Nem is alaptalanul. Az érszűkület legelső tünetei között a lábikra fájdalom szokott jelentkezni. Ilyenkor a láb mozgatásakor fokozódó oxigén igénnyel a szűkült verőérben nem tud annyival több vér a lábizomba szállítódni, mint amennyivel többre szüksége lenne. Ezt az oxigén hiányt az izom fájdalommal jelzi. Érszűkületes fájdalomra ezért a "kirakatnéző betegség" tünettana jellemző: járáskor 50-10 méter megtételét követően a lábikra elkezd fájni, mely megállásra - kirakat nézéskor - megszűnik. Újrainduláskor újabb 50-100 méter után a fájdalom ismét jelentkezik. Érszűkületre jellemző még továbbá a hideg végtagok, valamint a pulzus tapinthatóságának nehezítettsége, illetve megszűnése a lábfejen.
Kiket érint: érszűkület jellemzően 50 év felett alakul ki. Családi halmozódást mutat, a dohányzás elősegíti a kialakulását.
Bővebben az érszűkület okozta lábfájdalomról társintézményünk, a TrombózisKözpont oldalán olvashat.
Másik keringési probléma, mely lábfájdalmat okozhat, a visszerek tágulata. Ilyenkor szemben az érszűkülettel, nem az oda áramló vér mennyisége elégtelen, hanem a folyadék visszaszállítása. A visszeres lábfájdalomra jellemző, hogy döntően sok állás, ülés után, este jelentkezik feszülő érzéssel. A láb ilyenkor a vissza nem szállított folyadék miatt meg is dagad. Gyakori jelenség visszeres panaszoknál az éjszakai lábikra görcs, valamint a kitüremkedő, kacskaringós visszerek.
Kiket érint: a visszér tágulat 30as életévekben kezd kialakulni, a szülés, álló vagy ülő munka, kevés mozgás elősegíti a kialakulását.
Bővebben a visszér-tágulat okozta lábfájdalomról társintézményünk, a TrombózisKözpont oldalán olvashat.
Mozgásszervi fájdalomnál megoldás az aktív fájdalomcsillapítás
Amennyiben a lábfájdalom tartósnak bizonyul, érdemes szakorvoshoz fordulni, aki a fizikális vizsgálatok mellett CT, MRI, Doppler ultrahang segítségével kideríti a fájdalom okát, és segít az olyan veszélyes állapotok kizárását, mint a mélyvénás trombózis. A pontos diagnózis ismeretében az orvos személyre szabott terápiát javasol.
A mozgásszervi eredetű lábfájdalom hatásos ellenszere az aktív fájdalomcsillapítás, mely a fájdalom forrásánál fejti ki hatását. Az aktív fájdalomcsillapítás során a fájdalom, mint tünet mögötti okot igyekszünk megszűntetni. Így idegbecsípődésnél az ideg körül kialakult, azt nyomás alá helyező gyulladást csökkentjük, ízületi problémánál az ízületi működését helyreállítjuk, izomgörcsnél az izmokat lazítjuk Az eredményes fájdalomcsillapításhoz számos eszköz rendelkezésre áll, melyekből a fájdalom jellegéhez, a beteg állapotához igazítva választjuk ki és alkalmazzuk az adott esetben leghatásosabbakat - mondja dr. Arnold Dénes Arnold, a FájdalomKözpont főorvosnőja. Így szóba jöhet célzott helyi gyulladáscsökkentő injekció, guna bioterápia, akupunktúra, hialuronsav injekció, mágneses kezelés, masszázs vagy éppen gyógytorna. Természetesen ezeket nem mind alkalmazzuk mindenkinél. Az aktív fájdalomcsillapítás lényege, hogy azt egy-kettőt választjuk ki közülük, ami az adott esetben a leghatásosabb.
Lábfájdalomnál minden esetben a fő cél a gyors fájdalomcsillapítás, a kiváltó ok megszüntetése, ezzel a fájdalom kiújulásának megelőzése.
Kapcsolódó cikkek, melyek érdekelhetik Önt
Porckopástól szenved és nem műthető? Ez a megoldás!
Mozgás után fáj? Lehet, hogy ugrótérdddel küzd
9 probléma, amin segíthet a lökéshullám terápia
+36 70 621 2433
Dr. Arnold Dénes Arnold MSc
sebész, fájdalomspecialista, hialuronsav szakértő, neurálterápia-, akupunktúra-, HKO/TCM szakorvosa, minősített oktató
Hosszú ideje fennálló fájdalmak
Keleti és nyugati orvoslás ötvözése
Kollagen injekció és hialuronsav injekció szakértő
Kizárólag felnőtt ellátás (18 éves kor felett)
Kapcsolódó orvos válaszol bejegyzésünk
Tisztelt Doktor Úr/ Nő! A következő problémával fordulok Önhoz. Két nappal ezelőtt felkeléskor erős térdfájdalmat éreztem. A fájdalom jellege lüktető és feszítő volt. A fájdalmon kívül a bőr a kérdéses területen melegebb és pirosabb lett néhány órával később. A reumatológiám bursitis praepatellaris-t állapítottak meg, amire kenőcsöt és tablettát is kaptam. A kérdésem az lenne, hogy az a reális idő, ami után javulásra számíthatok ill. mi állhat a betegség hátterében? ELőre is köszönettel, Anikó
A praepatellaris bursitis a térdízületi " nyák - tomlo " gyulladásos megbetegedése , amelynek teljes gyógyulása heteket vehet igénybe.
Konkrét kérdéseire az Önt kezelő Rheumatologus szakorvos tud választ adni .
DR. ARNOLD Dénes ARNOLD MSc.
Dr. Arnold Dénes Arnold MSc
A Doktor úr, a recepciós hölgyek kedvesek, mosolygósak, közvetlenek, segítőkészek! Sok-sok ilyen EMBER-re lenne szükség az élet sok területén. Nyugtatóként hatnak a rám, nagyon bízom bennük és természetesen a Doktor úr tudásában, az ajánlott kezelés eredményességében!
Dr. Arnold Dénes Arnold MSc
sebész, fájdalomspecialista, hialuronsav szakértő, neurálterápia-, akupunktúra-, HKO/TCM szakorvosa, minősített oktató
Visszalépés az előző oldalra...
Ez a weboldal sütiket (cookie) használ a látogatói élmény javítása érdekében, releváns hirdetések jelenítése, küldése miatt és az oldal forgalmának elemzése céljából. A sütik az Ön böngészojében tárolódnak, segítségükkel tudunk személyre szabott szolgáltatásokat nyújtani. A sütik beállítását Ön bármikor módosíthatja. Az Uniós jogszabályok értemében, kérjük, hogy az ELFOGADOM gombra kattintva engedélyezze a sütik használatát vagy zárja be az oldalt.
Kérjük mielőtt felteszi kérdését, olvassa el az eddig feltett kérdéseket, és az azokra adott válaszokat ITT.
Hozzájárulok az üzenet megjelenéséhez
Az oldalon feltüntetett árak az ÁFÁ-t tartalmazzák!
Copyright © 2022 • FájdalomKözpont
Tájékoztatjuk tisztelt pácienseinket, hogy a hatályban lévő jogszabályok szerint rendelőinkben továbbra is kötelező a maszk használata mind az ott dolgozók, mind pedig a hozzánk érkező betegek és kísérőik számára. Kérjük szíves megértésüket és az előírás betartását!